Πρώτα απ' όλα, είμαι σπασίκλας.
Είμαι ένας σπασίκλας που τρώει οργανικές τροφές,
ελαχιστοποιεί τις εκπομπές διοξειδίου του άνθρακα, ασχολείται με τη ρομποτική χειρουργική,
και θέλω πραγματικά να χτίσω οικολογικά,
αλλά είμαι πολύ καχύποπτη
με όλα αυτά τα άρθρα καλών προθέσεων
από ανθρώπους που θεωρούνται ειδήμονες
αλλά δε διαθέτουν αρκετά στοιχεία
και που μου λένε πώς να κάνω αυτά τα πράγματα.
Κι έτσι πρέπει να το ξεκαθαρίσω μόνη μου.
Για παράδειγμα: αυτό είναι κακό;
Έριξα μια κουταλιά οργανικού γιαουρτιού
από ευτυχισμένες αλανιάρικες τοπικές αγελάδες
πάνω στον πάγκο μου,
και πιάνω μια χάρτινη πετσέτα για να το σκουπίσω.
Αλλά κάνει να χρησιμοποιήσω χάρτινη πετσέτα; (Γέλια)
Η απάντηση μπορεί να βρεθεί στην ενέργεια που ενσωματώνει.
Αυτή είναι η ποσότητα ενέργειας που βρίσκεται
σε κάθε χάρτινη πετσέτα ή το νερό που ενσωματώνει.
Και κάθε φορά που χρησιμοποιώ μία χάρτινη πετσέτα,
καταναλώνω τόση
εν δυνάμει ενέργεια και νερό.
Σκουπίζεις, πετάς.
Αν τη συγκρίνω με μία βαμβακερή πετσέτα
που μπορώ να χρησιμοποιήσω χίλιες φορές,
δεν έχω και πολλή ενσωματωμένη ενέργεια
μέχρι να πλύνω την πετσέτα με το γιαούρτι.
Αυτή τώρα είναι λειτουργική ενέργεια.
Οπότε αν βάλω την πετσέτα μου στο πλυντήριο
έχω βάλει και πάλι ενέργεια και νερό
μέσα σε αυτήν την πετσέτα
εκτός αν χρησιμοποιήσω ένα πλυντήριο υψηλής ενεργειακής απόδοσης
και τότε δείχνει λίγο καλύτερα.
Αλλά τι γίνεται με μια ανακυκλωμένη χάρτινη πετσέτα
που βγαίνει σε μικρά φύλλα;
Τώρα, λοιπόν, η χάρτινη πετσέτα δείχνει καλύτερα.
Αφήστε τις πετσέτες. Ας πάμε στο σφουγγάρι.
Σκουπίζω με το σφουγγάρι και το βάζω κάτω από τη βρύση,
και έτσι έχω πολύ λιγότερη ενέργεια και πολύ περισσότερο νερό,
εκτός, αν όπως εγώ, αφήσετε τη βρύση
στο ζεστό όταν την ανοίξετε,
και τότε αρχίζετε να χρησιμοποιείτε περισσότερη ενέργεια,
ή ακόμα χειρότερα, την αφήνετε να τρέξει ώσπου να έρθει ζεστό νερό
προκειμένου να ξεπλύνετε την πετσέτα σας.
Τώρα πλέον έχουμε ξεφύγει.
(Γέλια)
Αυτό λοιπόν που προκύπτει είναι ότι
μερικές φορές τα πράγματα που δεν υπολογίζουμε,
η θέση που βάζεις τη βρύση,
έχουν μεγαλύτερες επιπτώσεις από όλα τα άλλα πράγματα
που προσπαθείς να βελτιώσεις.
Φανταστείτε τώρα κάποιον τόσο διεστραμμένο όσο εγώ
να προσπαθεί να χτίσει ένα σπίτι.
(Γέλια)
Αυτό ακριβώς κάνουμε τώρα με τον άντρα μου.
Κι έτσι, θέλαμε να δούμε πόσο οικολόγοι θα μπορούσαμε να είμαστε.
Και υπάρχουν χιλιάδες άρθρα
που μας λένε πώς να κάνουμε όλες αυτές τις οικολογικές επιλογές.
Και είναι το ίδιο ύποπτα
καθώς μας λένε πώς να βελτιώσουμε όλα αυτά τα μικρά πράγματα
ενώ αγνοούν τα σημαντικά ζητήματα.
Το μέσο σπίτι
έχει περίπου 300 Mw ωρών
ενσωματωμένη ενέργεια.
Αυτή είναι η ενέργεια που απαιτείται για την κατασκευή του,
εκατομμύρια εκατομμυρίων χάρτινες πετσέτες.
Θέλαμε να δούμε πόσο θα μπορούσαμε να το βελτιώσουμε.
Και έτσι, όπως οι περισσότεροι,
ξεκινάμε με ένα σπίτι
και θα σας δείξω μία τυπική κατασκευή επάνω
και αυτό που κάνουμε εμείς από κάτω.
Αρχικά, το κατεδαφίζουμε.
Απαιτείται κάποια ενέργεια, αλλά αν το αποδομήσεις,
το διαλύσεις, χρησιμοποιήσεις όλα τα μέρη,
μπορείς να ανακτήσεις μέρος αυτής της ενέργειας.
Στη συνέχεια σκάβουμε μία μεγάλη τρύπα
για να τοποθετήσουμε μία δεξαμενή συλλογής βρόχινου νερού
ώστε να εξασφαλίσουμε αυτονομία για το νερό στην αυλή μας.
Μετά ρίχνουμε τα θεμέλια
για ένα παθητικό σύστημα αξιοποίησης της ηλιακής ενέργειας.
Τώρα, μπορείς να μειώσεις την ενέργεια που ενσωματώνεται
κατά 25% περίπου
κάνοντας χρήση μπετόν πλούσιου σε πτητική τέφρα.
Μετά βάζουμε το σκελετό.
Αυτός λοιπόν είναι ο σκελετός, ξυλεία,
σύνθετα υλικά,
και είναι λίγο δύσκολο να αφαιρέσεις από όλα αυτά την ενέργεια που περικλείουν,
αλλά μπορεί να αποτελέσει μία βιώσιμη πηγή ενέργειας
αν χρησιμοποιήσει κανείς ξυλεία πιστοποιημένη από το Συμβούλιο Εποπτείας Δασών.
Προχωράμε μετά
στο πρώτο πράγμα που μας προξένησε έκπληξη.
Αν τοποθετήσουμε παράθυρα αλουμινίου,
θα διπλασιάσουμε τη χρήση ενέργειας ακριβώς εδώ.
Τώρα, το πλαστικό είναι λίγο καλύτερο,
αλλά και πάλι, όχι τόσο καλό όσο το ξύλο που τελικά επιλέξαμε.
Μετά τοποθετούμε υδραυλικά,
ηλεκτρολογικά και θέρμανση-ψύξη,
και μόνωση.
Λοιπόν, ο αφρός σε σπρέι είναι ένα εξαιρετικό μονωτικό, γεμίζει όλες τις ρωγμές,
αλλά έχει πολλή ενσωματωμένη ενέργεια.
Η κυτταρίνη σε σπρέι ή τα τζιν,
είναι μια εναλλακτική πολύ χαμηλότερης ενέργειας.
Χρησιμοποιήσαμε ακόμη δεμάτια από άχυρο
ως γέμισμα για τη βιβλιοθήκη μας
το οποίο ενσωματώνει μηδενική ενέργεια.
Σε ότι αφορά τις γυψοσανίδες,
αν χρησιμοποιήσει κανείς το EcoRock, έχει το ένα τέταρτο
της ενέργειας που ενσωματώνει η μέση γυψοσανίδα.
Και μετά προχωράς στα τελειώματα,
το θέμα όλων εκείνων των άρθρων για την "πράσινη ανάπτυξη".
Και σε ότι αφορά ένα σπίτι,
δεν παίζουν σχεδόν κανένα ρόλο.
Παρόλα αυτά, ο τύπος επικεντρώνεται σε αυτά.
Εκτός από τα πατώματα.
Αν βάλεις στο σπίτι σου μοκέτες ή χαλιά,
έχεις περίπου το ένα δέκατο της συνολικής ενέργειας που ενσωματώνει το σπίτι,
εκτός αν χρησιμοποιήσεις μπετόν ή ξύλο
για πολύ χαμηλότερη ενέργεια.
Έτσι τώρα προσθέτουμε την ενέργεια της τελικής κατασκευής, τα αθροίζουμε συνολικά,
και έχουμε χτίσει ένα σπίτι με λιγότερη από τη μισή
ενέργεια που απαιτείται τυπικά για την κατασκευή ενός τέτοιου σπιτιού.
Αλλά πριν μας δώσουμε συγχαρητήρια,
ικανοποιημένοι από τον εαυτό μας,
έχουμε καταναλώσει 151 megawatt σε ώρες
ενέργειας για την κατασκευή του σπιτιού,
ενώ προϋπήρχε ένα σπίτι.
και έτσι, τίθεται το ερώτημα:
πώς μπορούμε να τις αναπληρώσουμε;
Και έτσι, αν προχωρήσω χρονικά με το νέο ενεργειακά αποδοτικό σπίτι,
σε σύγκριση με το παλιό, μη-αποδοτικό σπίτι,
θα αντισταθμίσω την ενέργεια σε περίπου έξι χρόνια.
Ίσως θα έπρεπε να είχα αποκαταστήσει το παλιό σπίτι
προκειμένου να κάνω καλύτερη διαχείριση της ενέργειας.
Και σε αυτήν την περίπτωση,
θα μου έπαιρνε περισσότερα από 20 χρόνια για να αντισταθμίσω την ενέργεια.
Όμως, αν δεν είχα δώσει σημασία στην ενσωματωμένη ενέργεια,
θα μας έπαιρνε
πάνω από 50 χρόνια για να την αντισταθμίσουμε
σε σύγκριση με την αποκατάσταση του σπιτιού.
Τί σημαίνει λοιπόν αυτό;
Αν πάρουμε εμένα ως μέτρο σύγκρισης για το σπίτι,
αυτό είναι ισοδύναμο με το πόσο
οδηγώ μέσα σε ένα χρόνο,
είναι περίπου 5 φορές περισσότερο
από ότι αν γινόμουν χορτοφάγος.
αλλά το δικό μου πρόβλημα είναι οι πτήσεις.
Προφανώς, πρέπει να επιστρέψω με τα πόδια από το TED στο σπίτι.
Όλοι οι υπολογισμοί
για την ενσωματωμένη ενέργεια βρίσκονται στο blog.
Και θυμηθείτε, μερικές φορές τα πράγματα που δεν περιμένεις
είναι οι μεγαλύτερες αλλαγές που υπάρχουν.
Σας ευχαριστώ. (Χειροκρότημα)